ועדת העלייה, הקליטה והתפוצות, כנסת 18, פרוטוקול מספר 220, 2011-12-27 09:30

רוברט טיבייב: אני מתכבד לפתוח את ישיבת ועדת העלייה והקליטה.

רוברט טיבייב: הנושא – המיסוי על פנסיות מחו"ל לעולים קשישים – לציון יום הקשיש.

רוברט טיבייב: כמו שאנחנו יודעים, היום הכנסת דנה בנושא של הקשישים באופן כללי, וקיבלנו גם מהמ.מ.מ.

רוברט טיבייב: דו"ח על מצב הקשישים בארץ ואפשר לדבר על זה הרבה.

רוברט טיבייב: אנחנו היום נתרכז מטבע הדברים בנושא של הקשישים העולים במדינת ישראל.

רוברט טיבייב: מצבנו לא כל כך טוב, אבל תיכף נשמע את בעלי המקצוע והדבר שאנחנו נתרכז בו היום זה המיסוי של הפנסיות ויש פה המון ויכוחים.

רוברט טיבייב: קיבלתי גם המון מכתבים ואנחנו נתרכז היום בזה.

רוברט טיבייב: רק כמה נתונים, אני רוצה לציין.

רוברט טיבייב: רק 17% מכל 1,000 קשישים נולדו בארץ.

רוברט טיבייב: 83% מהקשישים לא נולדו במדינת ישראל.

רוברט טיבייב: 167,000 יוצאי ברית המועצות לשעבר שהגיעו לארץ אחרי שנות ה-90.

רוברט טיבייב: כל קשיש חמישי מתחת לקו העוני בנתונים כלליים.

רוברט טיבייב: כל קשיש חמישי.

רוברט טיבייב: אני פשוט מתנצל, קיבלנו עוד מידע.

רוברט טיבייב: קיבלנו מהמ.מ.מ.

רוברט טיבייב: מידע על התאבדויות.

רוברט טיבייב: המצב של ההתאבדויות אצל קשישים, לפי הנתונים, מצב נוראי.

רוברט טיבייב: רק לצורך ההשוואה, מגילאים עד 24 לכל 100,000 – 5.4 במצב של הקשישים, 12%.

רוברט טיבייב: כאילו אנחנו רואים שמצב ההתאבדויות אצל קשישים הוא פי שניים ויותר.

רוברט טיבייב: ביקשנו את הנתונים מה קורה אצל העולים.

רוברט טיבייב: לצערנו הרב המשטרה מסרבת לתת לנו את הנתונים, אני אומר את זה חד משמעית.

רוברט טיבייב: מה הסיבה, אנחנו לא יודעים.

רוברט טיבייב: ברור שאנחנו נברר את זה ונטיל לחץ על המשרד לביטחון פנים, למה הם מסרבים לתת לנו את הנתונים, אבל הנתונים מדברים בעד עצמם ואני רוצה ממש להתחיל את הישיבה ולפני זה, כמו שמקובל בוועדות, ליה שמטוב, בבקשה.

ליה שמטוב: תודה רבה אדוני יושב הראש.

ליה שמטוב: קודם כל אני מברכת אותם עם היזמה שלך והיום אנחנו מציינים בכנסת את יום הקשיש.

ליה שמטוב: אני גם רוצה לברך את מי שהגיע לפה גם ליום הקשיש וגם עם חנוכה.

ליה שמטוב: יש לנו חנוכה, אז גם שיהיה לנו רק חגים שמחים ורק בשמחות.

ליה שמטוב: כמו שחבר הכנסת רוברט טיבייב אמר, שרוב הקשישים שהגיעו לארץ הם לא נולדו פה, אבל גם כשהגיעו לארץ לא כולם היו קשישים.

ליה שמטוב: הם הגיעו בגילאים, אם גם ניקח את שנות ה-90, אני כבר לא מדברת על שנות ה-80, מי שהגיע ב-1980 וב-1970.

ליה שמטוב: אני מדברת על אלה שהגיעו בגיל 40, בשנות ה-90, אז היום אחרי 22 שנה הם בגיל 62, זה נשים שיוצאות לגמלה.

ליה שמטוב: עכשיו, בגיל 40, אישה שעבדה לא משנה, במפעל, לא משנה באיזו עבודה, גם עבודה מסודרת, היא ב-20 שנות עבודה צברה את הפנסיה או פחות מהשלמת הכנסה שמקבלים היום קשישים שלא עבדו פה, או בדיוק כמו השלמת הכנסה, או קצת יותר מהשלמת הכנסה.

ליה שמטוב: ומה קורה עם הקשישים שלא מקבלים השלמת הכנסה, אבל הקצבה שלהם והפנסיה שהם צברו זה כמעט אותו דבר עם הקשיש שכן מקבל השלמת הכנסה?

ליה שמטוב: אין לו לא הנחות בארנונה, אין לו הנחות בתרופות, אין לנו הנחות בחשמל ועוד שורה של הנחות והטבות.

ליה שמטוב: אם אנחנו כבר היום מדברים על הפנסיונרים ועל פנסיה, אנחנו צריכים לדבר על כל מה שקשור לנושא.

ליה שמטוב: גם קשישים שעבדו בחוץ לארץ והיום מקבלים פנסיה מרוסיה, אנחנו צריכים היום לבדוק אם יש פה גורמים מהביטוח הלאומי, אז שיגידו לנו בדיוק על איזה סכומים מדובר ומה הביטוח הלאומי עושה.

ליה שמטוב: זאת אומרת כי קשישים, כמו שרוברט אמר שהוא מקבל מכתבים, גם אני מקבלת מכתבים שקשישים שמקבלים פנסיה מרוסיה אז מורידים להם את השלמת ההכנסה.

ליה שמטוב: אז אם מישהו יכול היום להסביר את זה, על איזה סכום מדובר וכמה מהשלמת הכנסה או בכלל מורידים את כל הסכום, או מורידים איזה שהוא חלק.

ליה שמטוב: אם יש פה מישהו מהאוצר שיסביר לנו איך קשיש שהוא כן עבד פה בארץ, איך הוא יכול בכלל לחיות עם סכום 2,500-3,000 שקלים, במיוחד עולים חדשים שהם הגיעו לארץ וכמו שאנחנו יודעים דיור סוציאלי הם לא יוכלו לקבל אז רכשו את הדיור ולקחו את המשכנתאות.

ליה שמטוב: פה סביב הנושא הזה יש כל כך הרבה שאלות, אז פשוט טוב אם יש פה גורמים מהמשרדים הרלבנטיים, טוב לדעת מה הם חושבים ומה היום עושים לגבי אותם קשישים שמקבלים את הקצבה הכל כך נמוכה.

רוברט טיבייב: תודה גברתי, ליה שמטוב.

רוברט טיבייב: הבעיה בגדול בתפיסה, ואני לא בטוח שאנשים מבינים את מצב הקושי של הקשישים העולים.

רוברט טיבייב: ובאמת הבעיה היא בתפיסה, והיום, ממש טרי, אני גר באופקים ובאופקים גם מטבע הדברים גם גרים הרבה קשישים והיום קיבלתי פנייה שראש העיר מסרב לתת להם אפשרות לקבל את הנציג של השגרירות, לארגן להם את הפנסיות, לדבר הכי חשוב, כמו שאני רואה את זה פשוט פקידון שבאמת לא מבין את הבעיה.

רוברט טיבייב: ואנחנו צריכים להילחם נגד התופעות מהסוג הזה.

רוברט טיבייב: ודבר נוסף אני רוצה להזכיר כי אמרתי, הבעיה בתפיסה.

רוברט טיבייב: גם הכנסת לא השכילה להבין מה גורם הבעיה.

רוברט טיבייב: היום ממש ביטלנו כמה אוטובוסים והקשישים דוברי הרוסית רצו להגיע לפה וביקשנו מהכנסת תרגום סימולטני.

רוברט טיבייב: מכמה סיבות, אני לא רוצה לציין אותן, הכנסת סירבה.

רוברט טיבייב: זו בדיוק הבעיה.

רוברט טיבייב: הבעיה בתפיסה, שאנחנו רואים שחלק גדול של הקשישים דוברי רוסים, במקרה הנתון שיש לי, ששודדים אותם, סליחה על הביטוי – שאונסים אותם.

רוברט טיבייב: רק 8% מתוכם מגישים תלונות.

רוברט טיבייב: למה?

רוברט טיבייב: נתון מאד מעניין.

רוברט טיבייב: רק 8% מסיבה אחת פשוטה, כי הם לא מאמינים למערכת, הם לא מבינים את השפה.

רוברט טיבייב: אז על זה בדיוק הכנסת הייתה צריכה להגיד את הדבר ולשים את זה על סדר היום.

רוברט טיבייב: אבל כמו שאנחנו רואים נכון להיום, הכנסת עדיין לא השכילה להבין את עומק הבעיה, אבל על זה נדבר גם במליאת הכנסת.

רוברט טיבייב: היה חשוב לי לציין את זה גם פה, והייתה לי שיחה עם יושב ראש הכנסת רובי ריבלין.

רוברט טיבייב: עוד הפעם, אני חושב שהבעיה היא שהם לא מבינים את העומק של הבעיה, ולצערנו הרב הקשישים מרגישים מבודדים וזה הדבר הכי רע.

רוברט טיבייב: אנחנו נתחיל, אני רוצה התייחסות של נציג משרד האוצר, דני שפר, בבקשה.

דני שפר: תודה רבה.

דני שפר: פקודת מס הכנסה משופעת בהטבות מס לעולים חדשים ולעולים ותיקים, וההטבות נוגעות לכל סוגי ההכנסות ולנושא הקצבאות בפרט.

דני שפר: ככה שאני חושב שחשוב להבין ולהיות מודעים לכל ההטבות שמגיעות לעולים, כי ההטבות באמת הן רחבות מאד.

דני שפר: אני יכול לסקור בקצרה את ההטבות שיש בדין הקיים, תוך התמקדות כמובן בנושא הקצבאות.

דני שפר: אז ככה, עולים חדשים וכאן זה הדגש על עולים חדשים, שהגיעו לישראל משנת 2007 ואילך, פטורים ממס במשך 10 שנים מהכנסותיהם מקצבאות שהם קיבלו מכל מדינה שהיא שמחוץ לישראל.

דני שפר: לגבי עולים שהגיעו לפני 2007, הפטור ניתן למשך תקופה של 5 שנים.

דני שפר: אני מבין שכאן רלבנטי יותר מה קורה בסיום תקופת הפטור, כשלמעשה אותו עולה חדש נכנס לרשת המס, ככל שזה נוגע לעניין הקצבאות.

דני שפר: אז פקודת מס הכנסה אימצה מנגנון נורא פשוט, כדי לא לפגוע בעולים החדשים והיא קבעה בצורה כזאת, ואני מקריא מסעיף 9 ג' בפקודת מס הכנסה : "סכום המס על קצבה שמקורה מחוץ לישראל, שמקבל יחיד שהיה לתושב ישראל לראשונה, כלומר יחיד עולה חדש, או לתושב חוזר ותיק", זה חל גם על תושבים חוזרים, "בשל עבודתו במדינת החוץ", כלומר מדובר בקצבה שמקבלים בגין עבודה שנעשתה בעבר במדינה שבה העולה החדש עבד טרם עלייתו לישראל, ועכשיו זה הנקודה החשובה: "סכום המס לא יעלה על סכום המס שהיה משלם על אותה קצבה במדינה שבה משולמת הקצבה, אילו היה נשאר תושב אותה מדינה".

דני שפר: כלומר, המנגנון שנקבע הוא כזה – אנחנו בוחנים מה סכום המס שהיה משלם העולה החדש אילו הוא לא היה עולה לישראל והיה נשאר לעבוד באותה מדינה זרה ואנחנו באים ואומרים – סכום המס כאן בישראל לא יהיה גבוה יותר מסכום המס שהיה משלם במדינה הזרה, אילו היה נשאר בה ולא היה עולה לישראל.

דני שפר: כדי להשלים את התמונה קובעת האמנה למניעת כפל מס בין ישראל לרוסיה וגם הסעיף הזה הוא סעיף שחוזר על עצמו בכל האמנות של ישראל, שזכות המיסוי הבלעדית היא למדינת ישראל.

דני שפר: ככה שמצד אחד אנחנו באים ואומרים – במדינה הזרה לא יחייבו אותך במס בכלל ---

רוברט טיבייב: דני, בבקשה, תרשה לי, בבקשה.

רוברט טיבייב: אנחנו לא מדברים על כפל מס.

רוברט טיבייב: זה באמת לא מעניין אותנו, זה סיפור אחר.

רוברט טיבייב: עצם העובדה שלוקחים מהם מס, מאנשים שהם מתחת לקו העוני, האם זה מוסרי בכלל?

רוברט טיבייב: זאת השאלה שלי.

רוברט טיבייב: זאת השאלה שאני שואל את ה---

קריאה: מדובר על אנשים שמקבלים השלמת הכנסה.

רוברט טיבייב: סליחה, סליחה, אני אתן לך זכות דיבור.

רוברט טיבייב: עצם העובדה שאנחנו גובים מהם מס הכנסה, מהאנשים שחיים מתחת לקו העוני וזה לא משנה כמה שנים הוא בארץ וזה בכלל לא משנה מתי הוא הגיע.

רוברט טיבייב: המצב שלא לא ישתפר, הוא לא השתנה, זאת השאלה.

דני שפר: אוקי, בסדר, ברשותך.

דני שפר: קודם כל שאלות מוסריות אני לא הכתובת, אני פקיד במס הכנסה ואני לא יכול להתייחס לשאלות מוסריות.

דני שפר: אני יכול להציג את הדין הקיים מבחינת פקודת מס הכנסה.

דני שפר: אז כמו שאמרתי, מכיוון שהעולה עלה לישראל מצבו לא מורע, כי הוא לא ישלם אגורה יותר ממה שהוא היה משלם אילו לא היה עולה לישראל.

דני שפר: מעבר לזה יש את הפטורים ל-5 ו-10 שנים, תלוי בתקופת העלייה לישראל ומדרגות המס הן כמובן בשיטה הפרוגרסיבית של מס שולי.

דני שפר: מתחילים משיעור מס נמוך של 10% בלבד, עד הכנסה שנתית של 60,000 שקלים, ומכאן ואילך זה עולה, ככל תושב ישראל רגיל.

ליה שמטוב: זאת אומרת אם הם מקבלים איזה שהוא סכום שזה 2,000 שקלים בישראל, את הקצבה ממקום העבודה הקודם, אז 10% מהסכום?

דני שפר: עוד פעם, קודם כל הם לא ישלמו, יש תקרה למס שהם חייבים.

דני שפר: אם בחו"ל, לפני, אם הם היו נשארים תושבי חו"ל ושם בחו"ל היו משלמים 5% מס, אז פה בישראל הם גם ישלמו 5% מס, הם לא ישלמו יותר ממה שהם היו משלמים בחו"ל, אילו הם לא היו עולים למדינת ישראל.

ליה שמטוב: יש לכם טבלה לפי המדינות כמה?

דני שפר: בכל פקידי השומה מודעים לסעיף הזה ובוודאי מיישמים אותו, כן.

רוברט טיבייב: בבקשה, רק תציג את עצמך לפרוטוקול.

אברהם שרנופולסקי: שמי אברהם שרנופולסקי, סגן נשיא של העמותה חזית הכבוד.

אברהם שרנופולסקי: אנחנו מאחדים יותר מ-150 ארגונים ציבוריים, כולל התאחדויות, יוצאי רוסיה, יוצאי אוקראינה, יוצאי רוסיה הלבנה ועוד ועוד.

אברהם שרנופולסקי: כמו שאמרה חברת הכנסת ליה שמטוב, בקרב העולים קיימים שתי קבוצות של גמלאים עולים.

אברהם שרנופולסקי: קבוצה ראשונה, אלה שעלו ארצה בגילאי פנסיה והם מקבלים קצבת זקנה והשלמת הכנסה; והקבוצה השנייה שהם עבדו פה כ-10-15 שנים ולא צברו.

אברהם שרנופולסקי: או לא צברו בכלל, או צברו פנסיה כל כך קטנה, שקשה אפילו להגיד על הפנסיה הזאת.

אברהם שרנופולסקי: וכ-90,000 קשישים עולים נמצאים עכשיו מתחת לקו העוני.

אברהם שרנופולסקי: כ-50,000 משפחות גרות בדירות שכורות ונאלצות לשלם יותר מ-70% מהקצבאות שמשלמים מהביטוח הלאומי.

אברהם שרנופולסקי: זאת אומרת הם נמצאים עמוק עמוק מתחת לקו העוני.

אברהם שרנופולסקי: ואלה שמקבלים פנסיה ממדינות המוצא, יש להם קודם כל גבול לפנסיה שלא משפיע על השלמת הכנסה, וגם יש גבול לאלה שמקבלים פנסיה שהם הרוויחו פה בארץ.

אברהם שרנופולסקי: וקודם כל יש לציין שיש הבדל בין הגבולות האלה לאלה שצברו פה פנסיה, יש להם גבול יותר נמוך ויש גבול לגמלאים עולים שלא עבדו פה, והגבול הזה יותר גבוה.

אברהם שרנופולסקי: זה דבר אחד.

אברהם שרנופולסקי: זאת אומרת יש אפליה, איני יודע בגלל מה ולפי איזה סיבות.

אברהם שרנופולסקי: דבר שני, כשאנחנו מדברים על אנשים שמקבלים פנסיה ממדינות המוצא, אז זה לא מוסרי.

אברהם שרנופולסקי: זאת אומרת כמו שאמר חבר הכנסת רוברט טיבייב, לא מוסרי להגביל את הסכום של הפנסיה, במיוחד כשאנחנו מדברים על אנשים מקבלי השלמת הכנסה, שאין להם כסף בכלל לשלם על שכר דירה.

אברהם שרנופולסקי: אז צריך לשנות את המצב לגמרי.

אברהם שרנופולסקי: והגבולות האלה הם בעצם לא משפיעים הכלכלה של מדינת ישראל.

אברהם שרנופולסקי: זה לא משפיע עליהם.

אברהם שרנופולסקי: אז צריך לשנות את המצב באופן משמעותי.

אברהם שרנופולסקי: תודה רבה.

רוברט טיבייב: תודה, תודה אברהם.

רוברט טיבייב: בבקשה.

דני שפר: אני רוצה להתייחס לנקודה שדיברת עליה לגבי אפליה.

דני שפר: אז אם מדברים על אפליה בין קצבה שאדם צבר בעבודתו בישראל לבין קצבה שאדם צבר בעבודתו מחוץ לישראל, אז יש אפליה אחת והיא אפליה לטובה של הקצבאות, של המס על הקצבאות שאדם צבר בשל עבודתו מחוץ לישראל.

דני שפר: כי אנחנו באים ואומרים דבר כזה – מעבר לפטורים שנקבעו לתקופות של 5 ו-10 שנים, תלוי בתקופת העלייה, אנחנו באים ואומרים ככה – העולה החדש ישלם את הקצבה שהוא צבר מחוץ לישראל, כנמוך מבין האפשרויות הבאות:

דני שפר: אפשרות אחת זה מה שהוא היה משלם בחו"ל אילו הוא לא היה עולה לישראל ונשאר בחו"ל.

דני שפר: אפשרות שנייה זה התקרות שיש בישראל, אילו הוא היה מפיק את ההכנסה פה בישראל.

דני שפר: אנחנו אומרים אנחנו לוקחים את הנמוך מביניהם, ככה שהאפליה היא לטובה לגבי קצבאות מחו"ל.

דני שפר: גבי הנקודה השנייה שאתה התייחסת אליה, וזה התקרות שזה במרבית המקרים רלבנטי דווקא לקצבה שמופקת בישראל וזה רלבנטי לכל אזרחי ישראל, בלי חלוקה לעולים חדשים או לא עולים חדשים, אז זו נקודה רחבה מאד שהיא במדיניות המחוקק, אני לא יכול להתייחס לזה.

רוברט טיבייב: תודה.

רוברט טיבייב: אנחנו מקבלים בברכה את חברת הכנסה מרינה סולודקין.

מרינה סולודקין: אני מתנצלת.

רוברט טיבייב: אני חייב לציין שפנינו לכל חברי הכנסת בשביל לתמוך בנו, להפעיל לחץ על יושב ראש הכנסת רובי ריבלין.

רוברט טיבייב: ממרינה סולודקין מיד קיבלתי את התגובה, מרינה באמת באמת תודה.

רוברט טיבייב: אני כבר לוקח אחריות על עצמי.

רוברט טיבייב: אם הכנסת לא השכילה לאשר לפחות תרגום, פה בוועדה אני אתן זכות לכל אחד ואחד שירצה לדבר ברוסית.

רוברט טיבייב: אני מאד מקווה שיוליה תעזור לנו בתרגום.

רוברט טיבייב: אז לא צריך לדאוג פה בוועדה.

רוברט טיבייב: דרך אגב, אני חייב לציין עוד דבר אחד שאני מאד מודה ליושב ראש הוועדה דני דנון, שהסכים לתת לנו את הבמה לפחות, כי רוב הוועדות לא התייחסו לנושא בכלל, לצערנו הרב.

רוברט טיבייב: אז דוד, בבקשה, דוד פרוגרביסקי.

דוד פרוגרביסקי: (מדבר ברוסית).

רוברט טיבייב: יוליה, ממש לקצר את הדברים.

יוליה צירולניק: (מתרגמת) אוקי, עלה לפני 18 שנים, הוא פנסיונר.

יוליה צירולניק: לפני שנתיים כל הקבוצה שעבדה במפעל מצות מסוים גיבשה מכתב ושלחה לכל חברי הכנסת דוברי הרוסית ולרוב חברי הכנסת דוברי עברית גם.

דוד פרוגרביסקי: (מדבר ברוסית).

יוליה צירולניק: (מתרגמת).

יוליה צירולניק: המהות של המכתב, זאת אומרת הוא לציין שרק שני חברי כנסת הגיבו למכתב הזה, הגברת חברת הכנסת מרינה סולודקין וחבר הכנסת רוברט טיבייב, שאמר שהוא ינסה לעזור ככל יכולתו, בגבולות של היכולות שלו.

יוליה צירולניק: מדובר על עבודה עונתית כמו אפית מצות, שזה נמשך כחצי שנה והשכר בחודש זה כ-3,000 שקלים.

יוליה צירולניק: אבל המכתב אמנם זכה למענה של הגברת מרינה סולודקין, אבל לא היה אפשר לעשות עם זה כמעט כלום, מפני שהקואליציה הנוכחית לא ממש מעוניינת להתעסק בשכבות החלשות של החברה והדבר נעצר.

יוליה צירולניק: דוד מתייחס לעובדה שחברי הכנסת לא אמורים רק לככב בתכניות טלוויזיה, רדיו ולהצטלם בתקשורת, אלא גם לעשות משהו למען השכבות החלשות.

יוליה צירולניק: כמובן שהשכבה החלשה היא פחות מעניינת ופחות מצטלמת טוב, אבל היא עדינה חיה וקיימת וזקוקה לעזרה.

רוברט טיבייב: דוד, עוד הפעם, אין לך בעיה להבין עברית, נכון?

רוברט טיבייב: אוקי, הבנו.

רוברט טיבייב: בבקשה.

מרינה סולודקין: אני אגיד לך, אז קודם כל כל שנה אנחנו פונים עם הבעיה של עבודה עונתית.

מרינה סולודקין: למה?

מרינה סולודקין: בגלל שזה לא רק מפעל למצות, זה גם כל אלה שעובדים בקציר, שעובדים בעבודות ---

רוברט טיבייב: כן, כן, זה ברור, ברור.

מרינה סולודקין: עונתיות.

מרינה סולודקין: אין נכונות ואין יכולת.

מרינה סולודקין: לא בגלל שלא יודעים ולא שמים לב.

מרינה סולודקין: את הטענות אני שומעת כל הזמן.

מרינה סולודקין: אנחנו עם רוברט כל יום רביעי ---

רוברט טיבייב: מרינה, עוד פעם, לא באנו להתנצל פה.

מרינה סולודקין: לא, לא, אני לא אוהבת את הטענות למה.

מרינה סולודקין: בגלל שכל כך הרבה עבודה, כל שבוע שתיים שלוש הצעות חוק שאין להן סיכוי לעבור.

מרינה סולודקין: אין להן סיכוי לעבור.

רוברט טיבייב: דוד, עוד הפעם, חשוב לי להבין.

רוברט טיבייב: הבנת על מה מדובר, אם כן נמשיך הלאה.

רוברט טיבייב: דוד זה סיפור אחר, התביעות באות בסוף.

רוברט טיבייב: ליה שמטוב, בבקשה.

ליה שמטוב: דוד ולכל המשתתפים פה, אני לא קיבלתי ממך את המכתב, אבל את הבעיה מוכרת ואני לפני חודשיים דיברתי עם גברת דומיניסיני, היא הייתה אצלי פה בכנסת, והעליתי בפניה את הבעיה.

ליה שמטוב: פה לא צריכה להיות שום חקיקה.

ליה שמטוב: ביטוח לאומי רשאי לעשות את זה בלי חקיקה.

ליה שמטוב: חקיקה קודם כל זה לוקח זמן.

ליה שמטוב: קריאה טרומית, אחר כך זה עובר לוועדה, אחר כך זה קריאה ראשונה, זה עובר עוד פעם לוועדה, קריאה שנייה ושלישית.

ליה שמטוב: לפעמים חוק כשהוא עובר זה שנה, שנה וחצי, שנתיים וחוק של עובדי קבלן זה ארבע שנים, אז יש דברים שביטוח לאומי יכולים לעשות את זה.

ליה שמטוב: היא אמרה שהיא תבדוק את זה, היא תיתן לי תשובה.

ליה שמטוב: נכון שעברו חודשיים, אבל אצלי אני נותנת, היא בכל זאת מנכ"לית של הביטוח הלאומי.

מרינה סולודקין: כבר לא.

ליה שמטוב: אם לא, אז יש מישהו אחר.

ליה שמטוב: אבל פה לא צריכה חקיקה.

ליה שמטוב: חוץ מזה, עבודות כאלה זה לא רק בעיות בביטוח לאומי, זה גם בעיות לאנשים שהם גרים בדיור סוציאלי.

ליה שמטוב: כשבדיור סוציאלי הקשישים הם צריכים לקבל הנחה שנתית, הם מביאים את תלושי המשכורת, מסתכלים על תלושי המשכורת של שלושה חודשים אחרונים, ואחר כך מעלים את השכר.

ליה שמטוב: פה צריכים עוד פעם, ואני מבקשת מהוועדה לפנות לביטוח הלאומי ובביטוח הלאומי יכולים לסדר את זה בלי שום חקיקה.

רוברט טיבייב: דוד, עוד הפעם, אנחנו נחזור על זה בסוף, חשוב לי להבין אם הבנת את התשובות.

רוברט טיבייב: זה חשוב לי עכשיו בשלב הזה.

דוד פרוגרביסקי: (מדבר ברוסית)

רוברט טיבייב: אוקי, איזו תשובה קיבלת?

דוד פרוגרביסקי: (מדבר ברוסית)

רוברט טיבייב: דוד, בבקשה, הבנו.

רוברט טיבייב: הבעיה היא שהוא דיבר עם הביטוח הלאומי ואמרו לו שזה צריך לעבור דרך חקיקה.

רוברט טיבייב: זה התשובה שהוא קיבל מהביטוח הלאומי.

מרינה סולודקין: וכשיש חקיקה היא אומרת בחקיקה אי אפשר להעביר את זה.

רוברט טיבייב: תיכף נשמע את הנציגה של הביטוח הלאומי.

רוברט טיבייב: נמצאת פה נציגה של הביטוח הלאומי.

מזל דהרי: כן, מזל דהרי.

דוד פרוגרביסקי: אבל הכנסת זה יותר גבוה מהביטוח הלאומי.

ליה שמטוב: אבל יש תקנות שאפשר לסדר אותן.

רוברט טיבייב: שנייה דוד, לצערנו הרב האוכלוסייה לא כל כך מבינה איך זה עובד.

רוברט טיבייב: מזל דהרי מהביטוח הלאומי, בבקשה, תתייחסי לנושא הזה ספציפית, אחר כך נתייחס לפנסיות ומיסוי וכן הלאה.

מזל דהרי: אוקי, אני עובדת באגף זקנה ושארים ולא בנושא שהוא דיבר, בנושא תיקון החקיקה.

רוברט טיבייב: את יכולה להתייחס לנושא הספציפי הזה?

מזל דהרי: לנושא של עובד עונתי, למה ההתייחסות?

מזל דהרי: זאת אומרת אני לא הבנתי את הבעיה.

מזל דהרי: האם זה קשור לקצבת זקנה, להשלמת הכנסה, לא כל כך הבנתי.

ליה שמטוב: כן, כן.

מזל דהרי: אם זה קשור לקצבת זקנה אז כל הכנסה נבחנת ויש אפשרות גם לבחון את ההכנסה הזאת על פי הכנסה שנתית.

מזל דהרי: אז השאלה היא האם מדובר בעולה שעלה מעל הגיל, או בעולה שעלה מתחת לגיל.

מזל דהרי: אז אם זה עולה שעלה מעל לגיל – אז כל הכנסה נבדקת לעניין הזכאות לגמלת זקנה מיוחדת לפי ההסכם.

מזל דהרי: ואם זה עולה שעלה מתחת לגיל – אז כשהוא מגיע לגיל זקנה הוא מקבל את קצבת הזקנה בגיל המתונה, אנחנו בודקים את ההכנסות.

מזל דהרי: אז יש אפשרות גם לבחון הכנסות לפי בדיקה שנתית.

מזל דהרי: אז אני לא כל כך הבנתי במה מדובר.

ליה שמטוב: מי שמקבל השלמת הכנסה ובאותו חודש הוא מקבל 3,000 שקלים, 4,000 שקלים.

מזל דהרי: אוקי, אז אני אתייחס להשלמת הכנסה.

ליה שמטוב: וזה כאילו ההכנסה השנתית שלו, אז מתייחסים לאותו חודש.

מזל דהרי: אוקי, אני אתייחס להשלמת הכנסה.

מזל דהרי: חוק השלמת הכנסה הוא לא חוק של הביטוח הלאומי ואנחנו מיישמים אותו.

מזל דהרי: ויש סעיף בחוק הבטחת הכנסה שאומר שכל הכנסה נלקחת בחישוב ההכנסה.

מזל דהרי: והרציונל הוא שהשלמת הכנסה היא הכנסה קיומית לאותו אדם, ואם באותו חודש הוא עובד, אז לוקחים פר חודש האם יש זכאות או אין זכאות.

מזל דהרי: אז אם צריך לעשות תיקון חקיקה – אז אני לא, זאת אומרת ---

רוברט טיבייב: עכשיו את מבינה את הסוגיה, את המהות של הבעיה?

מזל דהרי: אני מבינה את הסוגיה.

מזל דהרי: לפי חוק הבטחת הכנסה ---

רוברט טיבייב: מזל, זה חשוב לי.

רוברט טיבייב: אני עכשיו רוצה לשתף פעולה עם הביטוח הלאומי.

רוברט טיבייב: זה קצת קיצוני להגיד את זה, אני באמת רוצה.

רוברט טיבייב: אם את מבינה את מהות הבעיה.

מזל דהרי: אני הבנתי את מהות הבעיה.

רוברט טיבייב: אפשר לסדר על ידי הצעת חוק, אני צריך עזרה, אנחנו צריכים עזרה.

מזל דהרי: אז צריך לפנות לתיקון החקיקה, זה עניין של הליך.

רוברט טיבייב: מזל, אני אגיד לך יותר מזה.

רוברט טיבייב: עכשיו אנחנו משפילים את עצמנו.

רוברט טיבייב: מניסיון קטונתי, לפעמים חברי כנסת לא יודעים בדיוק מה לעשות ואיך לעשות.

רוברט טיבייב: לפעמים אנחנו מוציאים ים של אנרגיה ומרץ ולא מצליחים לעשות שום דבר.

רוברט טיבייב: לפעמים פקיד יכול להגיד לנו שצריך לשנות פה את הפסיק הזה וזה מספיק.

רוברט טיבייב: פה אני צריך, אני מבקש ממך עזרה.

רוברט טיבייב: מזל, האם הביטוח הלאומי, האם מזל מוכנה לשתף, לעזור לנו בסוגיה, לעזור לאנשים כמו דוד, זאת השאלה עכשיו, שאלה מוסרית.

מזל דהרי: אני יכולה רק להגיד דבר אחד, שאם צריך לשנות את חוק הביטוח הלאומי ---

רוברט טיבייב: מזל, אל תהיי פוליטיקאית בבקשה.

רוברט טיבייב: אני צוחק.

מזל דהרי: לא, לא, לא.

מזל דהרי: אני מייצגת אמרתי את אגף זקנה ושארים ואנחנו מיישמים גם את חוק הבטחת הכנסה.

מזל דהרי: אם אנחנו ---

רוברט טיבייב: אוקי, הבנתי מזל.

רוברט טיבייב: אני באופן אישי יכול להיפגש איתך, לקבוע פגישה ולדבר על זה?

מזל דהרי: כן.

רוברט טיבייב: לכוון אותנו לפתור את הבעיה.

מזל דהרי: אני אנסה.

מזל דהרי: מה שאני יכולה לעשות אני אעשה.

רוברט טיבייב: אוקי, הבנו.

רוברט טיבייב: דוד, ממש סיכום קצר.

רוברט טיבייב: (מדבר ברוסית).

רוברט טיבייב: אני מתנצל.

ליה שמטוב: יש החלטות של הוועדה שאפשר לפרסם.

ליה שמטוב: ההחלטות האלה (מדברת ברוסית) וביטוח לאומי ---

רוברט טיבייב: אוקי, חברה, אנחנו בוועדה, הכל צריך להיות רשום בפרוטוקול.

רוברט טיבייב: תודה.

רוברט טיבייב: שם, שם משפחה לפרוטוקול.

ולדימיר טופלד: ולדימיר טופלד, עמותת פרקטיקה, אני בן 83.

ולדימיר טופלד: הגעתי לישראל ב-78', אחרי 12 שנים שאני הייתי סירובניק.

ולדימיר טופלד: השאלה שלי היא כזאת, בביטוח הלאומי יש אינסטרוקציה, (מדבר ברוסית).

יוליה צירולניק: (מתרגמת) השאלה שלו לגבי ביטוח לאומי – אם אדם שמקבל השלמת הכנסה נעדר מהארץ במשך 72 ימים, אז השלמת ההכנסה שלו נשארת, נכון?

יוליה צירולניק: לא מורידים אותה.

מזל דהרי: אם הוא נעדר לאחר 72 יום בשנה קלנדרית ---

יוליה צירולניק: לא, 72, לא מעבר.

מזל דהרי: עד 72 לא שולל זכאות להשלמת הכנסה.

יוליה צירולניק: עד 72.

יוליה צירולניק: יפה, עכשיו הוא אומר שאם נעדרים 4 פעמים במשך ---

מזל דהרי: או לחילופין אם הוא יוצא מעל שלוש פעמים בשנה, אז בפעם הרביעית זה כן שולל.

ולדימיר טופלד: (שואל ברוסית)

יוליה צירולניק: (מתרגמת) גם אם כל היציאות מהארץ היו לצורך קבלת טיפול רפואי?

מזל דהרי: זה תלוי.

מזל דהרי: אם זה לצורך קבלת טיפול רפואי שהוא לא יכול לקבל את זה בארץ, אז אנחנו מבקשים אישור מקופת חולים שאכן הטיפול הזה לא ניתן לקבל אותו בארץ, ויש התחשבות בנושא זה.

יוליה צירולניק: (מתרגמת לרוסית).

רוברט טיבייב: אוקי, מסוגיה של כל מיני שאלות אני מבין שאנשים לא מודעים מה קורה במוסד לביטוח לאומי.

רוברט טיבייב: האם יש במוסד לביטוח לאומי דובר רוסית שיכול לענות לכל מיני שאלות ותשובות?

מזל דהרי: יש לנו דובר רוסית.

מזל דהרי: א' יש גם את אתר האינטרנט שהוא גם ברוסית.

רוברט טיבייב: ואפשר לשאול שם שאלות, אפשר לפנות?

מזל דהרי: שאפשר גם לשאול שם וגם אפשר לעיין באתר האינטרנט, כי יש שם גם התייחסות לגבי יציאות לחו"ל לעניין השלמות הכנסה וזכאות.

אברהם מיכאלי: כמה אחוז את חושבת יש להם גישה לאינטרנט?

מזל דהרי: אני רק מציעה ואני אומרת שיש גם תרגום של האתר שלנו לרוסית.

רוברט טיבייב: בן אדם שאין לו גישה לאינטרנט, ואנחנו מכירים את המקרים שזקנה בת 89 בחיים לא יודעת מה זה אינטרנט ומחשב, וחברות הסלולר גובות ממנה כסף על גלישה באינטרנט.

רוברט טיבייב: אנחנו מכירים גם את הדברים האלה.

רוברט טיבייב: מה צריך לעשות זקן שאין לו גישה לאינטרנט, ויש לו כל מיני שאלות מסוג זה, שהוא יכול לפתור אותן בצ'יק בביטוח הלאומי, איך הוא יעשה את זה?

מזל דהרי: צריך לפנות דרך תלונות הציבור או לפנות לסניף, ואז יש לנו מישהי שמתרגמת את כל המידע הזה לרוסית ועונה.

רוברט טיבייב: יש איזה שהוא מספר טלפון לדוברי רוסית?

מזל דהרי: קוראים לה אלה, היא יושבת בתל אביב ואני מוכנה לבדוק את זה.

רוברט טיבייב: אני רוצה לברר, יש לי איזה שהוא מספר טלפון לדוברי רוסית, לעולים, לדוברי אמהרית?

מזל דהרי: אני אומרת, בכל סניף יש אפשרות להגיש איזו שהיא שאלה או סוגיה ואז אני מניחה שכל סניף עונה.

מזל דהרי: יש בכל סניף דובר רוסית.

מזל דהרי: אני לא חושבת ש ---

מרינה סולודקין: קודם כל זה לא נכון.

מרינה סולודקין: היינו בביקורים בסניפים שאין דוברי רוסית.

רוברט טיבייב: מרינה, בבקשה, לא נתווכח עכשיו.

ליה שמטוב: אבל יש מתנדבים.

רוברט טיבייב: רבותי בבקשה, מזל תהי איתי.

רוברט טיבייב: יש מספר טלפון מסודר שלמספר הזה אפשר להתקשר ולקבל כל מיני תשובות ברוסית?

מזל דהרי: אני אבדוק את זה.

רוברט טיבייב: אוקי, תודה, הבנו.

ולדימיר טופלד: (מדבר ברוסית)

יוליה צירולניק: הוא שואל למה מורידים לא על פעם רביעית של יציאה לחו"ל, אלא על כל ארבע היציאות, למה מורידים את השלמת ההכנסה.

מזל דהרי: כי חוק הבטחת הכנסה כך קובע.

מזל דהרי: זה בעצם תיקון חוק שהיה למי שמקבל קצבת זקנה, בניגוד למי שטרם הגיע לגיל זקנה וההטבה הזאת ניתנה להם כדי לתת להם אפשרות שבעצם בפעם הרביעית אנחנו שוללים את היציאה ואת ה ---

רוברט טיבייב: בסופו של דבר זה סוג של ענישה, כך אני מבין את זה.

מזל דהרי: זה לא ענישה.

מזל דהרי: אם אתה רואה את זה כענישה ----

רוברט טיבייב: אז מה זה אם לא?

רוברט טיבייב: אלא אם כן?

מזל דהרי: הרציונל אומר שבעצם הבטחת הכנסה ניתנת כאמצעי קיום שוטף למי שנמצא בארץ.

מזל דהרי: אז אם הוא לא נמצא בארץ אז חזקה שיש לו איזו שהיא הכנסה שהוא בעצם מממן את הנסיעות שלו.

מזל דהרי: זה הרציונל מאחורי זה.

רוברט טיבייב: אבל מזל, תסכימי איתי, זאת עובדה אם הוא עשה טעות – מענישים אותו.

מזל דהרי: אני לא קובעת את החוק.

רוברט טיבייב: אוקי, הבנתי.

רוברט טיבייב: עוד דבר אחד, עכשיו תוך כדי ועדה את יכולה לבדוק אם יש איזה שהוא מספר טלפון לדוברי רוסית בביטוח הלאומי?

מזל דהרי: אני אבדוק, אמרתי שאני אבדוק.

רוברט טיבייב: עכשיו, תוך כדי הוועדה אפשר לברר את זה?

רוברט טיבייב: SMS או משהו, אנחנו מחכים.

מזל דהרי: אני מוכנה לבדוק עם האחראית של האינטרנט האם יש טלפון לדוברי רוסית.

רוברט טיבייב: אוקי, תודה.

ולדימיר טופלד: (מדבר ברוסית)

רוברט טיבייב: אני מתנצל בפני לא דוברי רוסית.

רוברט טיבייב: אנחנו ממשיכים.

רוברט טיבייב: אברהם, אתה רוצה להגיד משהו?

אברהם מיכאלי: אני מבחינתי מבין שבאנו לשמוע היום את הבעיות ואני שמח שהמבוגרים נמצאים כאן איתנו, בוא נשמע אותם.

אברהם מיכאלי: אנחנו כל הזמן מדברים.

רוברט טיבייב: בבקשה, תציגי את עצמך לפרוטוקול.

עירית גוטמן: עירית גוטמן, המשרד לאזרחים וותיקים.

עירית גוטמן: רק רציתי לציין בקשר לשפה הרוסית, יש לנו את מוקד 8840* שמטפל בפניות של אזרחים ותיקים, ניצולי שואה ---

אברהם מיכאלי: כן, אבל אתם לא יכולים לעזור לביטוח הלאומי.

עירית גוטמן: ויש לנו מענה ברוסית, אז ככה שאפשר להתקשר ולשאול את כל השאלות שעלו פה ואנחנו מיידעים את האנשים על הזכויות שלהם, גם במכתב הביתה, כדי שלא ילך לאיבוד שום דבר בשיחה בעל פה.

רוברט טיבייב: זה טוב.

עירית גוטמן: ואנחנו גם פונים בשמם של האזרחים הוותיקים לביטוח הלאומי לבירורים, לבדיקות, עוזרים להם למצות ---

אברהם מיכאלי: רק לידיעתך, שר הרווחה לא מצליח עליהם, אז איך אתם?

רוברט טיבייב: זה טוב באמת וזה יפה שיש את מספר הטלפון הזה שדוברי הרוסית יכולים לפנות אליו, אבל הבעיה היא אם אתם יכולים לפתור את הבעיות של הביטוח הלאומי, כי רוב הבעיות נמצאות שם.

רוברט טיבייב: נראה שלא.

עירית גוטמן: פשוט לא תמיד אנשים מודעים לזכויות שלהם כמו שאמרת.

רוברט טיבייב: זה גם חשוב, את צודקת.

יוליה צירולניק: (מתרגמת לרוסית)

רוברט טיבייב: 8840*, אוקי.

רוברט טיבייב: (מתרגם לרוסית) אני עוד פעם מתנצל.

רוברט טיבייב: (מתרגם לרוסית).

ליה שמטוב: (מדברת ברוסית)

רוברט טיבייב: ליה, בבקשה, אני חייב לציין את זה לפרוטוקול.

רוברט טיבייב: הבעיה נמצאת לא רק בכנסת, הבעיה נמצאת גם אצל הקשישים, כי עצם הנוכחות פה מפגינה את הסוגיה של הבעיה ולמה חברי הכנסת לא פה, כי מבינים למה יושב ראש הכנסת סירב לתת את התרגום הסימולטני.

רוברט טיבייב: כי הוא לא מבין, הוא באמת, אני לא מאשים אותו, הוא לא מבין שיש בעיה.

רוברט טיבייב: למה הוא לא מבין?

רוברט טיבייב: הוא לא רואה אותה.

רוברט טיבייב: הוא לא רואה את אותם הקשישים דוברי רוסית שצועקים שיש להם בעיה.

רוברט טיבייב: לא רואים אותם.

רוברט טיבייב: פה באמת נמצאת הבעיה.

רוברט טיבייב: אוקי, ממשיכים.

רוברט טיבייב: מזל, קיבלנו איזו שהיא תשובה?

מזל דהרי: כן, ניתן לפנות למוקד 6050* ושם בוחרים את השפה ואם בוחרים את השפה הרוסית, אז זה מוביל לנציג שדובר רוסית, ואם אין נציג באותו יום, אז הם שומרים את השאלה, מבקשים את הפרטים ואז הם חוזרים.

רוברט טיבייב: הבנו.

רוברט טיבייב: (מתרגם לרוסית).

רוברט טיבייב: אוקי מזל, עכשיו אנחנו נעזור לביטוח הלאומי לפתור את הבעיה.

רוברט טיבייב: חלילה וחס אני לא מאשים אותך מזל, אני רוצה, אני צריך אותך, אני זקוק לך לתיקון כל מיני חקיקות ואני מאד מקווה שאנחנו נשתף פעולה.

ולדימיר טופלד: מה המספר?

יוליה צירולניק: (מתרגמת לרוסית)

מזל דהרי: 6050*.

רוברט טיבייב: בבקשה.

ג'יסי ארבל: ג'יסי ארבל מהתאחדות עולי אמריקה וקנדה.

ג'יסי ארבל: אני רוצה בכבוד להזכיר לוועדה שיש עולים מכל העולם שמגיעים.

אברהם מיכאלי: נו, זה מה שרציתי לשמוע.

ג'יסי ארבל: וותיקים שמגיעים מכל העולם והמצב הספציפי, אנחנו כארגון וולונטרי, אנחנו נותנים הרבה ייעוץ פרטני והביטוח הלאומי בעניין הקצבאות עולה המון, ובזמן האחרון ובטח את יכולה להסביר לנו, יש את המצב שהעולים שמגיעים עם הפנסיה ובאים ומצהירים לביטוח הלאומי ויש אמנה ומקצצים להם את הקצבה הישראלית של הביטוח הלאומי, בגלל הצהרת ההכנסה, אבל בזמן האחרון וזה החמיר ואנחנו מקבלים המון המון טלפונים על הדבר הזה ---

ליה שמטוב: אז אנחנו רוצים לשמוע על איזה סכומים מדובר.

רוברט טיבייב: ליה, שנייה.

ג'יסי ארבל: שמבקשים בדיעבד החזר של כספים שהוציאו, ולמי שחי ומארגן את החיים שלו על ההכנסה שיש לו בפנסיה, שפתאום יש בקשה להחזיר תשלומים, זה מאד מקשה כי מי שחי על פנסיה מקציב את עצמו לגמור את החודש ובדרך כלל לא גומר את החודש.

ג'יסי ארבל: אז אני רוצה קצת להבין יותר את הדבר הזה ולהזכיר שמכל הארצות יש אנשים שעולים ומכל ארץ ---

אברהם מיכאלי: אני אחדד את הדברים שלה, אני אגיד לך מה הבעיה.

אברהם מיכאלי: אני אחזק רגע את הדברים שלך.

אברהם מיכאלי: לפני כחודש ביטוח לאומי הביאו לנו תיקון לחוק שהם רוצים לחזק את מחלקת הגבייה שלהם, כתוצאה מכך שהרבה הרבה אזרחים מקבלים כספים שלא מגיעים להם, ואיך לדאוג להחזיר את הכסף הזה בחזרה.

אברהם מיכאלי: עכשיו, אנחנו שאלנו האם הם בדקנו פעם איך למלא את הטופס.

אברהם מיכאלי: הטפסים הם לא פשוטים למילוי.

אברהם מיכאלי: אני מדבר כרגע על אלה מבינינו שיודעים טוב עברית.

אברהם מיכאלי: בשפות אחרות אני לא מכיר את הטפסים להגיד לך כמה קל למלא.

אברהם מיכאלי: הבעיה היא שמבקשים מאזרח להצהיר כל מיני הצהרות בטופס ובגין כך אחר כך תובעים ממנו כסף בחזרה, והאזרח שממלא את הטופס לא מבין מה הוא כתב באותו סעיף, אין לו מישהו מתורגמן טוב, או מישהו שידריך אותו.

אברהם מיכאלי: לכן אני מחזק את הדברים שלך.

אברהם מיכאלי: יש הרבה בעיות עם המבוגרים במיוחד בנושא של ההחזרים.

אברהם מיכאלי: פתאום ביטוח לאומי מגלה אחרי 5 שנים שהוא הצהיר משהו לא נכון, ואז תובעים ממנו בחזרה את כל הכספים שהוא לא התכוון לגנוב כסף חלילה, הוא פשוט מאד הצהיר משהו שהוא הבין במילוי הטופס, ועכשיו אומרים לו אדוני, אתה חייב להחזיר 5 שנים כסף בחזרה, שהוא צריך לקחת משכנתא בשביל להחזיר את זה.

אברהם מיכאלי: לחזק את הדברים שלך.

רוברט טיבייב: אוקי, לצערנו הרב גם נציג של משרד הרווחה לא הגיע לפה.

ולדימיר טופלד: (שואל ברוסית)

יוליה צירולניק: הוא עוד פעם שואל למה מורידים על כל ארבע יציאות לחו"ל, במקום רק על היציאה הרביעית.

רוברט טיבייב: (מדבר ברוסית).

רוברט טיבייב: שאלה טובה, מי מ יכול לתת את האישור שהוא צריך לצאת לתהליך קבלה.

יוליה צירולניק: הוא אומר אבל שבקופת החולים סירבו לתת לו והפנו אותו למשרד הבריאות.

רוברט טיבייב: בקופת חולים סירבו לתת לו את האישור.

מזל דהרי: כי כנראה פונים לקופת חולים ---

רוברט טיבייב: סירבו לתת לו.

יוליה צירולניק: ושלחו אותו ל ובמשרד הבריאות גם סירבו לתת לו את האישור, כי הם לא נותנים אישורים מהסוג הזה.

מזל דהרי: אבל את הטיפול הזה, מה שחוק הבטחת הכנסה קובע שצריך אישור שהטיפול שהוא צריך לקבל, מקבל בחו"ל, הוא לא טיפול שהוא מקבל בארץ.

יוליה צירולניק: אישור ממי?

יוליה צירולניק: מהרופא המטפל?

מזל דהרי: מהרופא המטפל.

יוליה צירולניק: ואם הרופא המטפל מסרב?

מזל דהרי: לא ידוע לי על כך.

מזל דהרי: אני לא אחראית על קופת חולים, אבל זה הדרישות.

יוליה צירולניק: לא, אני שואלת ---

מזל דהרי: אז במידת הצורך אנחנו אולי מערבים את רופא המוסד לביטוח לאומי.

יוליה צירולניק: (מתרגמת לרוסית)

ולדימיר טופלד: (מדבר ברוסית)

יוליה צירולניק: הוא אומר שרופא המשפחה כן נתן לו אישור, אבל בביטוח הלאומי לא קיבלו את האישור והפנו אותו ל על מנת להצדיק את היציאה לטיפול רפואי בחו"ל.

מזל דהרי: אז יכול להיות שרופא המוסד קבע שאת הטיפול הזה הוא יכול כן לקבל בארץ.

מזל דהרי: אני לא יודעת.

מזל דהרי: אני אומר באופן כללי.

יוליה צירולניק: באופן כללי, ברור.

מזל דהרי: אבל אני לא יכולה ספציפית לענות על השאלה הזאת.

יוליה צירולניק: (מתרגמת לרוסית)

רוברט טיבייב: אוקי, אנחנו ממשיכים.

רוברט טיבייב: עוד מישהו רוצה להתייחס?

ליה שמטוב: מזל צריכה לספר על הקצבאות.

ליה שמטוב: זה מעניין כמה מקבלים וכמה הם מורידים.

ליה שמטוב: היא צריכה להסביר לנו.

ולדימיר טופלד: (מדבר ברוסית)

יוליה צירולניק: (מדברת ברוסית)

רוברט טיבייב: שאלה של ליה שמטוב לגבי קצבאות, מזל.

רוברט טיבייב: אין בעיה, כל הלחץ עכשיו ---

מזל דהרי: את מפנה אלי את השאלה?

ליה שמטוב: כן, ביטוח לאומי, על הקצבאות שמקבלים מחו"ל, מהמקום שהגיעו ממנו.

מרינה סולודקין: זה לא קצבאות, זה פנסיה.

מזל דהרי: איך זה משפיע על הזכאות?

ליה שמטוב: פנסיה, פנסיה.

מזל דהרי: איך הפנסיות משפיעות על הזכאות?

ליה שמטוב: בדיוק.

מזל דהרי: אז ביטוח לאומי משלם קצבת זקנה וגמלת זקנה מיוחדת.

מזל דהרי: אז זה תלוי על מה אנחנו מדברים.

מזל דהרי: אז נבחין בין קצבת זקנה שקצבאות זקנה משולמת למי שעלה לארץ מתחת לגיל הקבוע לגביו, וכיום זה 62.

מזל דהרי: והשלמת הכנסה היא נבדקת, הפנסיה לא נלקחת בחישוב הזכאות לקצבת זקנה, היא נלקחת לעניין חוק הבטחת הכנסה ולעניין תוספת תלויים, אם האישה או הבעל שבגינו משלמים את תוספת התלויים, מבקש את התוספת ועד גיל מסוים.

מזל דהרי: כלומר, לפי הכללים הקבועים בחוק.

מזל דהרי: לעניין זקנה, אני מדגישה, הפנסיה לא נלקחת כהכנסה.

מזל דהרי: לעומת זאת, בגמלת זקנה מיוחדת, אם אדם עלה מעל הגיל, הפנסיה נלקחת בחישוב ההכנסה, וזה על פי ההסכם שנחתם בזמנו עם האוצר.

מזל דהרי: וגמלת הזקנה המיוחדת היא בכפוף לכל הכנסה שיש לעולה, כולל פנסיה.

מזל דהרי: אז לכן יש לנו מודדים שאנחנו בודקים את הזכאות והמודד ליחיד לפנסיה מעל גיל 70, זה 2,723.

מזל דהרי: זאת אומרת שאם אדם שעלה לארץ מעל גיל 62 והוא הגיע לגיל המזכה אותו לקצבת זקנה והוא מקבל פנסיה בסכום של 1,500-2000 שקלים, אז הוא יכול לקבל גמלת זקנה מיוחדת מלאה.

מזל דהרי: עכשיו זה הזכאות לגבי גמלת זקנה מיוחדת.

מזל דהרי: לגבי חוק הבטחת הכנסה, זה סעיף אחר ולאחר מכן אנחנו בוחנים את הזכות שלו להגדלת הקצבה לעניין חוק הבטחת הכנסה.

מזל דהרי: בחוק הבטחת הכנסה יש disregard של 13%.

מזל דהרי: זאת אומרת ליחיד זה 1,080.

מזל דהרי: אז יכול להיות שאותו אדם יכול לקבל השלמת הכנסה יחסית.

מזל דהרי: זאת אומרת או שאנחנו יכולים לשלול לו את הזכאות עקב הפנסיה שיש לו.

ליה שמטוב: מתי תיקנו בפעם האחרונה את הרף של 1,080 שקלים.

מזל דהרי: את הרף תיקנו כמדומני בחוק ההסדרים ל-24%, כאשר יש הכנסה מעבודה והכנסה מפנסיה.

מזל דהרי: אבל את הרף של הפנסיה לא תיקנו.

מרינה סולודקין: אז מה שאני אומרת לך, בשנה שעברה, בינואר, אני הגשתי את החוק להגדיל את ה-disregard עד 25% מהכנסות מחוץ לארץ, זה ליחיד, ו-30% לשניים.

מרינה סולודקין: מה אתם עשיתם?

מרינה סולודקין: וגברת דומיניסיני, שאין לי מילים לומר מה היא עשתה, כל שלוש השנים של הכנסת הזאת, לכל חוק של ביטוח לאומי גברת דומיניסיני אומרת לא, נותנת הסברים לאנשים שיש השכלה כלכלית לא ראויים בכלל, אז ב-11 בינואר 2011, ה-disregard שאני הצגתי הפילו את החוק.

מזל דהרי: נפל, כן, זה ידוע לי.

מרינה סולודקין: נפל, נפל, נפל.

רוברט טיבייב: מה זה נפל?

רוברט טיבייב: מישהו הפיל.

רוברט טיבייב: שום דבר לא נופל.

מרינה סולודקין: זה הם הפילו ו- (מדברת ברוסית).

רוברט טיבייב: (מדבר ברוסית)

מרינה סולודקין: (מדברת ברוסית)

רוברט טיבייב: דני, אתה לא מבין?

רוברט טיבייב: כמה זמן אתה בארץ?

ולדימיר טופלד: (מדבר ברוסית)

מרינה סולודקין: מה שאני אומרת, שיש חוקים אבל להעביר את החוקים גם ביטוח לאומי נגד, גם קואליציה נגד בגלל שזה כסף.

רוברט טיבייב: לא, עם הביטוח הלאומי אנחנו התחלנו לשתף פעולה, מזל, ככה אני מבין את זה.

מרינה סולודקין: אבל תשאלי אותה אם היא מוכנה ---

רוברט טיבייב: היא מוכנה, היא מוכנה, כבר סגרנו.

רוברט טיבייב: יש גם בביטוח הלאומי אנשים טובים, יש.

רוברט טיבייב: מזל, רק בקשה אחת, באמת בקשה אחת.

רוברט טיבייב: כל מה שאמרת לנו פה, בבקשה, לוועדה בכתב.

רוברט טיבייב: כל הנושאים שפרטת לנו פה, בבקשה לוועדה בכתב.

רוברט טיבייב: אנחנו נתרגם את זה ונעביר לתקשורת, כי אנשים צריכים להבין איפה הבעיה.

רוברט טיבייב: אנשים לא יודעים על מה מדובר, זאת הבעיה.

רוברט טיבייב: אנחנו יכולים לקבל את זה?

מזל דהרי: אני כל כך דיברתי הרבה שאני כבר לא זוכרת.

רוברט טיבייב: לא, לא, תכתבי על הנושאים שדיברנו, תשלחי לנו בכתב, זה הכל.

רוברט טיבייב: ועוד דבר אחד, קצבת זקנה צמודה למדד נכון?

מזל דהרי: קצבת זקנה היא נגזרת מהשכר הממוצע במשק.

יוליה צירולניק: אבל היא צמודה למדד?

מזל דהרי: היא צמודה למדד בהתאם לסעיף בחוק.

רוברט טיבייב: אם אפשר להצמיד אותה למשכורת המינימום, למינימום, זה מה שאנחנו מבקשים.

רוברט טיבייב: לא למדד, וזה היה דרך אגב.

מזל דהרי: שוב, אני לא קובעת.

רוברט טיבייב: לא, לא, בסדר, אני שואל.

רוברט טיבייב: מזל, אני אגן עליך.

רוברט טיבייב: אני אגן על הביטוח הלאומי.

רוברט טיבייב: אני הראשון.

מזל דהרי: סליחה, אני עובדת באגף זקנה ושארים ואני לא אחראית על תיקוני חקיקה.

מזל דהרי: אני יכולה לענות ולהגיב על תיקון חקיקה, איך זה באמת משפיע ויש את המחקר ---

רוברט טיבייב: וזה משפיע חזק, כי המדד הוא לא משתנה.

מזל דהרי: אבל אני אמרתי שוב, אני עובדת באגף זקנה.

מזל דהרי: יש את המחקר שהוא נותן את העלויות והאם יש לקחת את זה כמו שאתה אומר מהשכר, זה לא, אני לא חושבת שאני קשורה לזה.

רוברט טיבייב: אוקי, זה במסקנות.

רוברט טיבייב: מישהו רוצה להתייחס?

ולדימיר טופלד: (מדבר ברוסית)

רוברט טיבייב: שנייה, אנחנו סיימנו את השלב הזה.

רוברט טיבייב: מישהו עוד רוצה להתייחס?

רוברט טיבייב: זהו, הבנו.

רוברט טיבייב: מסקנות, משרד הקליטה?

דנה גורדון: לא, הוא אמר שאין לו מה להוסיף.

רוברט טיבייב: אין לו מה להוסיף.

רוברט טיבייב: למשרד האוצר יש מה להוסיף, דני?

דני שפר: הערה קטנה.

דני שפר: אני במגמת הפטורים, אז דיבר כאן האדון שהוא היה מסורב עלייה.

דני שפר: אז בפקודת מס הכנסה נקבע פטור ספציפי לכל תקבול שמקבלים אסירי ציון, מכוח חוק.

דני שפר: כל תקבול כזה הוא פטור ממס בישראל.

דני שפר: יש פשוט סעיף מיוחד בפקודת מס הכנסה שמדבר על הכנסות של אסירי ציון.

רוברט טיבייב: מסורב או אסיר?

דני שפר: בפקודה כתוב הטבה סוציאלית או תגמול לאסירי ציון.

רוברט טיבייב: אסירי ציון, לא מסורב.

רוברט טיבייב: אל תבלבל אותם.

ליה שמטוב: הוא לא יקבל.

רוברט טיבייב: כי אתה עכשיו תקבל ים של שאלות.

רוברט טיבייב: אם אתה רוצה את זה – בבקשה.

דני שפר: אסירי ציון.

ליה שמטוב: מסורבי עלייה עכשיו יקבלו מי שהיה פעיל, הוא יקבל עכשיו קצבה שנתית.

ולדימיר טופלד: (מדבר ברוסית)

רוברט טיבייב: אז עכשיו מגיעים לשלב ההחלטות של הוועדה.

רוברט טיבייב: כמובן רוב השאלות לביטוח הלאומי, אין מה לעשות.

רוברט טיבייב: מזל, אבל אני אתכם.

רוברט טיבייב: אנחנו לא יודע אם מבקשים או דורשים את מספר הטלפון האדום כמו שאומרים לעולים, ואז אפשר לעשות את המוקד דוברי אנגלית, רוסית או אמהרית, אבל בעיני זה צריך להיות קו מיוחד לעולים.

מזל דהרי: אז אמרתי, יש את ה-6050* שהם בוחרים את השפה.

רוברט טיבייב: בואי ננסה ניסיון עכשיו, את רוצה?

רוברט טיבייב: עכשיו בשידור אנחנו נעשה את זה ונקבל את התשובה.

רוברט טיבייב: אני לא ממליץ לך, דרך אגב.

מזל דהרי: תראה, יש אחראית.

רוברט טיבייב: לא ממליץ מזל.

מזל דהרי: שוב אני אומרת, אני לא מנכ"לית של הביטוח הלאומי.

מזל דהרי: אני שוב אומרת, אני עובדת באגף זקנה ויש לכל אחד ---

רוברט טיבייב: מזל, אנחנו באנו לפתור בעיות.

רוברט טיבייב: זה מה שקיים, אנחנו יודעים.

רוברט טיבייב: זה לא עובד.

מזל דהרי: אז צריך להפנות את זה, אם יש בעיה במוקד שלא מקבלים תשובה מהירה, צריך להפנות את זה למנהלת האגף שקוראים לה נחמה, ולהגיד לה שבעצם הטלפון הזה הוא לא יעיל.

רוברט טיבייב: מזל, רק שאלה אחת.

רוברט טיבייב: את יודעת מה, לא את כל העולים, בכמה דוברי רוסית מטפל המוסד לביטוח הלאומי?

רוברט טיבייב: כמה במספרים, יש לך נתון?

מזל דהרי: מבחינת מספרים, לא, אין לי נתון.

רוברט טיבייב: לתת לך אותו?

מזל דהרי: אין לי נתון.

רוברט טיבייב: מספר ענק, נכון?

רוברט טיבייב: אני משוכנע ובטוח שחייב להיות מספר טלפון שאנשים יפנו לשם עם כל השאלות.

רוברט טיבייב: אין מצב שחלק מהאוכלוסייה, גדול, ענק, לא מקבל מענה.

רוברט טיבייב: זה לא יתכן.

מזל דהרי: אוקי, יש לי הצעה.

מזל דהרי: כשאתם כותבים את הפרוטוקול ושאתם מעבירים אלי, אני אעביר את השאלה, את הסוגיה הזו, למי שמטפל בזה והוא ישיב.

רוברט טיבייב: מזל, אנחנו בוועדה של הכנסת.

רוברט טיבייב: בואי נכבד את הכנסת.

רוברט טיבייב: לפחות שהביטוח הלאומי יכבד את הכנסת ולא נקבל אישור מביטוח לאומי מה לרשום בפרוטוקול.

מזל דהרי: לא, סליחה.

מזל דהרי: אמרתי את הבקשות שלכם, אז לא ניסחתי את עצמי נכון.

מזל דהרי: את הבקשות שלכם, שיש בקשות, אז אני יכולה להפנות לגורם המתאים שיענה האם אפשר לפתור את הבעיה.

רוברט טיבייב: מזל, מזל, כנראה לא הבנת, זה לא בקשה, זאת דרישה.

רוברט טיבייב: זו באמת דרישה.

רוברט טיבייב: כי אין מענה.

רוברט טיבייב: אנשים קיימים, אמרתי לך, בואי נעשה ניסיון עכשיו ותקבלי את התשובה כי עשינו את זה כבר מהצד.

רוברט טיבייב: עשינו.

רוברט טיבייב: אני לא רוצה להכניס את המוסד לביטוח לאומי למצב לא כל כך נעים.

רוברט טיבייב: לא רוצה.

רוברט טיבייב: אבל בואי נפתור את הבעיה.

מזל דהרי: אין בעיה, אנחנו תמיד מוכנים לפתור בעיות.

רוברט טיבייב: אז איך?

מזל דהרי: אז אני אומרת שוב ---

רוברט טיבייב: אז הוועדה פונה למוסד לביטוח לאומי לארגן, לא יודע, לבנות קו ישיר לעולים.

רוברט טיבייב: מזל, ובמיוחד, כנראה, כמעט בטוח כל פקיד במוסד לביטוח הלאומי יודע לדבר באנגלית.

רוברט טיבייב: ברוסית לא בטוח, בכלל לא בטוח, ואם אנחנו נשאל כמה דוברי רוסית עובדים במוסד לביטוח לאומי אנחנו נקבל מספר לא מתאים לגודל הסוגיה של הבעיה.

רוברט טיבייב: תודה מזל.

רוברט טיבייב: דבר נוסף, אנחנו נפעל בהתאם לבטל או שלהתייחס לסוגיה של המיסוי מפנסיה מארצות.

רוברט טיבייב: זה בעיני דבר חשוב.

רוברט טיבייב: איך לעשות את זה – זה סיפור אחד, ופה אני מבטיח שאנחנו נשתף פעולה עם הביטוח הלאומי.

רוברט טיבייב: לא נגיש הצעת חוק בלי שאנחנו לא נסגור עם הביטוח הלאומי, כי כמו שלמדנו, אין טעם.

רוברט טיבייב: אתם הרבה יותר חזקים מאיתנו, אין מה לעשות.

רוברט טיבייב: זו עובדה.

רוברט טיבייב: למה?

רוברט טיבייב: זה סיפור אחר.

רוברט טיבייב: אתם הרבה יותר חזקים מאיתנו.

רוברט טיבייב: אז אני מבקש ממזל לשתף איתנו פעולה, לעזור לנו.

רוברט טיבייב: זו פנייה מהכנסת למוסד לביטוח לאומי, אם הבקשה הזאת מקובלת.

מזל דהרי: בתחום שלי אני מוכנה לעזור.

רוברט טיבייב: אוקי, תודה, ועוד בקשה אחת.

רוברט טיבייב: אנחנו נעבוד ולא יודע איך, כנראה על ידי חקיקה, מרינה, להצמיד את קצבאות הזקנה למשכורת מינימום, כי זה לא יתכן שקצבאות הזקנה, זה לא קשור רק לעולים, זה קשור לכל הקשישים.

רוברט טיבייב: קצבאות הזקנה צריכות להיות צמודות למשכורת מינימום.

רוברט טיבייב: כי מה המשמעות?

רוברט טיבייב: ככל שהמשכורות עולות – המצב של הקשישים, לפחות קצת, חייב לעלות.

רוברט טיבייב: תודה רבה, הישיבה נעולה.